CELEX: 32007R1062
Language: mt
Date: 2007-09-14 00:00:00
Title: Regolament tal-Kummissjoni (KE) Nru 1062/2007 ta’ l- 14 ta’ Settembru 2007 li jipprevedi r-rifjut ta’ l-applikazzjonijiet għal liċenzji għall-esportazzjoni għal ċerti prodotti pproċessati miċ-ċereali

15.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 242/19
            
         REGOLAMENT TAL-KUMMISSJONI (KE) Nru 1062/2007
   ta’ l-14 ta’ Settembru 2007
   li jipprevedi r-rifjut ta’ l-applikazzjonijiet għal liċenzji għall-esportazzjoni għal ċerti prodotti pproċessati miċ-ċereali
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq taċ-ċereali (1),
   Wara li kkunsidrat ir-Regolament tal-Kummissjoni (KE) Nru 1342/2003 tat-28 ta’ Lulju 2003 li jistabbilixxi regoli speċjali u dettaljati għall-applikazzjoni tas-sistema ta’ liċenzji ta’ l-importazzjoni u l-esportazzjoni ta’ ċereali u ross (2), partikolarment l-Artikolu 8(1) tiegħu,
   Billi:
   Il-kwantitajiet koperti mill-applikazzjonijiet għal-liċenzji bl-iffissar bil-quddiem tar-rifużjonijiet għal-lamtu tal-patata u l-prodotti mill-qamħirrum huma mdaqqsa u jistgħu jqajmu spekulazzjonijiet. Ġie għalhekk deċiż li l-applikazzjonijiet kollha għal-liċenzji għall-esportazzjoni ppreżentati fit-13 ta’ Settembru 2007 jiġu rrifjutati.
   ADOTTAT DAN IR-REGOLAMENT:
   Artikolu 1
   Skond l-Artikolu 8(1) tar-Regolament (KE) Nru 1342/2003, l-applikazzjonijiet għal-liċenzji għall-esportazzjoni bl-iffissar bil-quddiem tar-rifużjonijiet għall-prodott tal-kodiċi NM 1108 12 00 ppreżentati fit-13 ta’ Settembru 2007 għandhom jiġu rrifjutati.
   Artikolu 2
   Dan ir-Regolament għandu jidħol fis-seħħ fil-15 ta’ Settembru 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 14 ta’ Settembru 2007.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 181, 21.10.2003, p. 78. Ir-Regolament kif emendat l-aħħar bir-Regolament (KE) Nru 735/2007 (ĠU L 169, 29.6.2007, p. 6).
   
      (2)  ĠU L 189, 29.7.2003, p. 12. Ir-Regolament kif emendat l-aħħar bir-Regolament (KE) Nru 1996/2006 (ĠU L 398, 30.12.2006, p. 1).